R O M Â N I A                                                                                             
JUDEŢUL CONSTANŢA                                                                            
COMUNA BĂNEASA                                                                                
P R I M Ă R I A
COMPARTIMENT URBANISM și AMENAJAREA TERITORIULUI, 
PROTECȚIA CIVILĂ, PROTECȚIA MEDIULUI, ACHIZIȚII PUBLICE
NR. 9293/15.10.2021

RAPORT DE SPECIALITATE
la proiectul de hotărâre privind aprobarea închirierii prin licitaţie publică a unui spațiu,situat în situat în Comuna Băneasa str. Trandafirilor, nr. 11, jud. Constanța, în suprafață de 110,51mp, având destinația de sediu administrativ birou

	În conformitate cu prevederile art. 129 alin.(2) lit. c), alin.(6) lit. b) din ORDONANŢĂ DE URGENŢĂ nr. 57 din 3 iulie 2019 privind Codul administrativ, Consiliul local exercită atribuţii privind administrarea domeniului public şi privat al comunei.
	Domeniul public al comunei, al oraşului sau al municipiului este alcătuit din bunurile prevăzute în anexa nr. 4 la Codul administrativ, precum şi din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public naţional ori judeţean.
Exercitarea dreptului de proprietate publică, se realizează de către autorităţile deliberative ale administraţiei publice locale, pentru bunurile aparţinând domeniului public al unităţilor administrativ-teritoriale.
Toate bunurile aparţinând unităţilor administrativ-teritoriale sunt supuse inventarierii anuale. Autorităţii deliberative i se prezintă anual, de către autoritatea executivă, un raport asupra situaţiei gestionării bunurilor.
Închirierea bunurilor proprietate publică a statului sau a unităţilor administrativ-teritoriale se aprobă, după caz, prin hotărâre a Guvernului, a consiliului judeţean, a Consiliului General al Municipiului Bucureşti sau a consiliului local.
Hotărârea prevăzută la alin. (1) cuprinde următoarele elemente:
a)datele de identificare şi valoarea de inventar ale bunului care face obiectul închirierii;
b)destinaţia dată bunului care face obiectul închirierii;
c)durata închirierii;
d)preţul minim al închirierii.
Închirierea bunurilor proprietate publică a statului sau a unităţilor administrativ-teritoriale se face pe bază de licitaţie publică.
Prin referatul nr. 8560/27.09.2021 al Compartimentul Monitorizare Și Control Servicii Comunitare De Utilități Publice, Administrarea Domeniului Public Și Privat, se propune aprobarea închirierii prin licitaţie publică a unui situat în Comuna Băneasa str. Trandafirilor, nr. 11, jud. Constanța, în suprafață de 110,51mp., având destinația de sediu administrativ birou, în urma adresei nr. 3822345/22.03.2021 a Inspectoratul General al Poliției de Frontieră, Garda de Coastă Constanța, prin care solicită atribuirea unui spațiu, pe o perioadă de 19 luni, pentru relocarea Sectorului Poliției de Frontieră Băneasa.
Termenul de închiriere este de 19 luni, cu drept de prelungire cu acordul părţilor, prin act adițional.
Preţul minim de pornire a licitaţiei este 7 lei /mp/luna (fără T.V.A.). 
Plata utilităţilor corespunzătoare spaţiului închiriat va fi suportată de câştigătorul licitaţiei.
De asemenea, vă propun să aprobați Documentația de atribuire, conform anexei nr.2, care face parte integrantă din proiectul de hotărâre.
	Astfel, pentru valorificarea eficientă a patrimoniului public al Comunei Băneasa vă propun închirierea prin licitație publică a spațiului menționat mai sus, cu destinație specifică de activități cultural recreative.
La întocmirea proiectului de hotărâre au fost avute în vedere noile reglementări legale aplicabile în materie, respectiv Codul administrativ, care stabilește modalitatea de închiriere, elementele obligatorii pe care trebuie să le conțină hotărârea consiliului local, precum și conținutul documentației de atribuire.
Prin dispoziția primarului se va constitui comisia de evaluare şi va organiza licitaţia  în termenul şi în condiţiile prevăzute de prezenta hotărâre.
Totodată, vă solicit să desemnați reprezentanții consiliului local în Comisia de evaluare.
	Va aduc la cunoștință totodată că H.C.L. nr. 13/08.04.2021 privind darea în folosință gratuită, pe perioada determinată, către Inspectoratul General al Poliției de Frontieră,Garda de Coastă Constanța, a unui spațiu aparținând domeniului public de interes local al comunei Băneasa,situat in strada Trandafirilor, nr. 11, a fost revocată de către consiliul local prin H.C.L. nr. 39/31.05.2021 privind revocarea Hotărârii nr. 13/08.04.2021 privind darea în folosință gratuită, pe perioada determinată, către Inspectoratul General al Poliției de Frontieră, Garda de Coastă Constanța, a unui spațiu aparținând domeniului public de interes local al comunei Băneasa, situat in strada Trandafirilor, nr. 11 si a Hotărârii nr. 14/08.04.2021 privind darea în folosință gratuită, pe perioada determinată, către Inspectoratul de Poliție Județean Constanța, a unui spațiu aparținând domeniului public de interes local al comunei Băneasa, situat în strada Trandafirilor, nr. 97, Clădire cămin cultural, întrucât a fost notificată de Instituția Prefectului prin adresa nr. 12575/13.05.2021.

Faţă de cele arătate, supunem spre analiză şi dezbatere proiectul de hotărâre pe care vă rugăm să-l aprobaţi în forma prezentată. 

INSPECTOR,
ȚÂNȚAR LUCIAN

